หญิงวัย 59 ป่วยมะเร็งระยะสุดท้าย ตั้งตู้หน้าบ้าน แบ่งปันคนเดือดร้อนโควิด 
หญิงวัย 59 ปี ป่วยหนักแต่ยังมีใจอยากช่วยเหลือผู้เดือดร้อนจากโควิด-29 ตัวเองเป็นมะเร็งปอดระยะ4 ออกไปข้างนอกไม่ได้ เลยตั้ง ตู้แบ่งปัน ไว้หน้าบ้าน ใส่ของกิน ขนม เครื่องดื่ม เชิญชวนคนมาหยิบเอาไป ส่วนใครที่มีเหลือก็เอามาเติมไว้วันที่ 10 พ.ค.63 ผู้สื่อข่าวได้ลงพื้นที่ไปที่ อาคารพาณิชย์ ริมถนนเปรมประชาราษฎร์ เทศบาลเมืองร้อยเอ็ด จังหวัดร้อยเอ็ด ได้พบกับ นางสุดาจันทร์ วัชรกิตติ อายุ 59 ปี เล่าให้ ฟังว่า ก่อนหน้านี้ตนได้ดูคลิปที่ส่งต่อมาในโซเชียล โดยมีกลุ่มคนใจบุญได้ทำตู้ปันสุข แจกจ่ายสิ่งของที่มีความจำเป็นต่อการดำรงชีวิต ให้กับผู้ได้รับความเดือดร้อนจากการแพร่ระบาดของเชื้อไวรัสโควิด-19 ประกอบกับตนเองก็อยากจะบริจาคสิ่งของ แต่มีปัญหาด้านสุขภาพ ป่วยเป็นโรคป่วยมะเร็งปอดระยะสุดท้าย ซึ่งมีภาวะเสี่ยงต่อการติดเชื้อ จึงไม่สามารถนำสิ่งของไปบริจาคในสถานที่ภายนอกได้ดังนั้น จึงได้นำตู้แบ่งปันมาตั้งไว้บริเวณหน้าบ้าน เพื่อให้คนที่เดือดร้อนจากการแพร่ระบาดของโรคไวรัสโควิด-19 มาหยิบไปกิน หรือหากมีเหลือก็สามารถเอามาเติมเข้าตู้ได้ โดยในตู้จะมี บะหมี่กึ่งสำเร็จรูป ขนม นม น้ำดื่ม ปลากระป๋อง ไข่ไก่ และหน้ากากอนามัย พร้อมเตรียมเจลล้างมือไว้ให้สำหรับล้างมือก่อนหยิบสิ่งของ โดยสามารถหยิบไปกินไปได้เลย แต่ขอให้หยิบไปแต่พอดี ส่วนท่านใดที่มีจิตเมตตาต้องการนำสิ่งของมาเพิ่มในตู้ ก็สามารถนำมาเติมได้เลย เพื่อเป็นการช่วยเหลือคนไทยด้วยกันได้เริ่มตั้งในช่วงเช้าวันที่ 8 พ.ค.ที่ผ่านมา โดยได้ใช้เงินส่วนตัวจำนวนหนึ่งไปซื้อสิ่งของที่เป็นอาหารแห้งและน้ำดื่ม นำมาใส่ตู้แบ่งปันมาวางไว้บริเวณหน้าบ้าน ซึ่งช่วงแรกก็ยังไม่ค่อยมีคนเดินเข้ามาหยิบ จึงได้เชิญชวนให้ผู้คนที่เดินผ่านไปมา หยิบเอาไปกินกันได้เลย หลังจากนั้นก็เริ่มมีคนมาหยิบ และนำสิ่งของมาช่วยเติมเข้าในตู้ นอกจากนี้ยังมีกลุ่มเพื่อนๆ ส่งของมาเพื่อเติมตู้แบ่งปันกันอย่างไม่ขาดสาย ซึ่งจะทำต่อไปจนกว่าสถานการณ์จะกลับเข้าสู่ภาวะปกติ
หญิงวัย 59 ปี ป่วยหนักแต่ยังมีใจอยากช่วยเหลือผู้เดือดร้อนจากโควิด-29 ตัวเองเป็นมะเร็งปอดระยะ4 ออกไปข้างนอกไม่ได้ เลยตั้ง ตู้แบ่งปัน ไว้หน้าบ้าน ใส่ของกิน ขนม เครื่องดื่ม
ตู้ปันสุข,ตู้แบ่งปัน,COVID-19,โควิด-19,โควิด 19 ในไทย,ไฮไลต์ไวรัสโคโรน่า,ข่าวทั่วไป